lflage/wiki-talks huggingface dataset:
Bespreking:Antoniem

message: Die spelling van hierdie wysiging is sleg genoeg dat ek dit alles wantrou. Ons hoef seker nie summier ongedaan te maak nie, maar wat gemaak met die nuwes? --Alias (kontak) 18:29, 18 Mei 2017 (UTC)
replies: text: Naas die spelfoute is dit nie alfabeties reg ingedeel nie. As dit met goeie bedoelings bygesit is kan mens seker help, ander moet dit eerder teruggerol word. Groete. Frank (kontak) 18:47, 18 Mei 2017 (UTC)
replies: text: : Dankie, Naudefj! --Alias (kontak) 19:21, 18 Mei 2017 (UTC)
replies: text: :: Ek dink nie dit moet 'n lys wees nie. Dit moet 'n artikel wees met 'n paar voorbeelde. Ons kan die lys dalk skuif na Wiktionary. Anoniem202 (kontak) 20:55, 18 Mei 2017 (UTC)
thread_title:  Kontroleer 

message: Na die vorige gesprek hierbo, sien ek nou eers hoe die artikel werklik lyk (het net na die verskil gekyk vroeër). Dit lyk soos 'n woordeboek, met selfs uitspraakinligting, 'n mini-artikel oor idiote en genieë, en 'n paar ongewone inskrywings soos "fameus", en dan 'n paar wat ten minste verwarrend/aanvegbaar kan wees, soos bv. "fiets – motorfiets", "gebaretaal – praat", ens. Ek is geen kenner oor leksikale semantiek nie, maar Wikipedia is in elk geval nie 'n woordeboek nie. Die artikel moet oor antonieme gaan, en nie 'n lys gee nie. Ons kan dalk die lys skuif na "Lys van antonieme" of so iets, maar die artikel self moet sekerlik eerder oor die onderwerp gaan, of hoe? Met 'n artikel hieroor sal ek dalk beter verstaan hoekom van hierdies op die lys wel almal reg is, maar die "voorbeelde" is goed op pad na 'n klein woordeboek wat mik om 'n naslaanbron te wees. Ek dink enkeles wat bespreek word sal veel beter dien as voorbeelde. Die Engelse artikel lyk ongelukkig nie waffers nie. Idees? --Alias (kontak) 19:40, 18 Mei 2017 (UTC)
replies: text: Simpel reëls daargelaat, klink dit vir my net soos waarna gebruikers sal soek (m.a.w. doel nagenoeg bereik). Persoonlik het ek geen probleem met die formaat nie, en voorbeelde met wat bespreek word sal natuurlik ook welkom wees. Groete. Frank (kontak) 06:19, 19 Mei 2017 (UTC)
thread_title:  Mini-woordeboek
Bespreking:Schumanverklaring

message: Hierdie opskrif in die artikel maak nie vir my sin nie. Ek is dit dalk veronderstel om "nuwe metode" of "nuwe poging" te wees? --Alias (kontak) 18:53, 18 Mei 2017 (UTC)
replies: text: :Ek het dit in "metode" gewysig. Dankie Alias
Jcwf (kontak) 20:18, 18 Mei 2017 (UTC)
thread_title:  'n Nuwe aanpak?
Kategoriebespreking:Chinese sportlui

message: Al die ander kategorieë gebruik die sj-spelwyse. Anoniem202 (kontak) 19:49, 19 Mei 2017 (UTC)
replies: text: Dit maak nie saak of die sj- of ch-spelwyse gebruik word nie, maar dit is belangrik dat hierdie Wikipedia-projek 'n beleid kies en dit eenvormig oor die ensiklopedie toepas. 196.209.234.26 00:01, 20 Mei 2017 (UTC)
thread_title:  sj/ch
Bespreking:Die krygskuns

message: Dit is Die kuns van oorlogvoering in Afrikaans. 196.209.234.26 23:43, 19 Mei 2017 (UTC)
replies: text: Wie is die Afrikaanse uitgewer en wat is jou bron? Winston (kontak) 02:44, 20 Mei 2017 (UTC)
thread_title:  Titel
Bespreking:Sunzi

message: Dit is Sun Tzu in Afrikaans. 196.209.234.26 23:44, 19 Mei 2017 (UTC)
replies: text: Wat is jou bronne? Winston (kontak) 02:26, 20 Mei 2017 (UTC)
replies: text: : Dit is hoe hy reeds na verwys word op hierdie projek: sien Letterkunde#Geskiedenis. Daar word ook na Art of War as Die kuns van oorlogvoering verwys. Myns insiens is lg. 'n onbevredigende vertaling, aangesien die boek oor meer as net oorlogvoering handel; dit bespreek juis strategieë om fisiese gevegte te vermy. 'n Beter vertaling sou wees Die kuns van oorlog. In Sweeds is dit Krigskonsten, maar in Sweeds word na oorlog verwys as krig en in Afrikaans praat ons tog nie van 'n kryg nie - ons praat van 'n oorlog. 196.209.234.26 13:47, 20 Mei 2017 (UTC)
thread_title:  Titel 

message: Changqing is sy "courtesy name" in Engels (wat is "courtesy name" in Afrikaans?). Ek is onseker oor of Wikipedia die gesag het om die neologistiese transliterasie Tsjangtsjing te gebruik. Indien wel, moet dit verkieslik deur 'n bron gestaaf word, of 'n voetnota moet verduidelik watter reëls gevolg is om hierdie spelwyse te bereik. 196.209.234.26 13:43, 20 Mei 2017 (UTC)
thread_title:  Tsjantsjing vs. Changqing
Sjabloonbespreking:Infobox kerk

message: Ons het reeds . Groete. -- SpesBona 11:40, 20 Mei 2017 (UTC)
replies: text: Ek het hierdie een in 'n aanstuur verander. 196.209.234.26 13:51, 20 Mei 2017 (UTC)
replies: text: : Skrap eerder om probleme te voorkom later! --Aliwal2012 (kontak) 14:12, 20 Mei 2017 (UTC)
thread_title:  Duplikaat sjabloon
Bespreking:National Review

message: Christiaan, dinge soos wanneer die tydskrif gestig is help altyd. Groete! Oesjaar (kontak) 20:20, 20 Mei 2017 (UTC)
replies: text: Dankie. Ek het dit sedertdien bygevoeg. Christiaan Human (kontak) 20:36, 20 Mei 2017 (UTC)
thread_title:  Inligting
Bespreking:Homo naledi

message: Is daar iemand met genoeg kennis en tyd wat hierdie artikel op datum kan bring? Die Homo naledi het blykbaar saam met die vroeë Homo sapiens in Suider-Afrika voorgekom. Groete. -- SpesBona 10:55, 21 Mei 2017 (UTC)
thread_title:  Nuwe stand van sake
Bespreking:LitNet Akademies

message: Christiaan, is Litnet nie diselfde as hierdie artikel nie? Groete! Oesjaar (kontak) 12:32, 21 Mei 2017 (UTC)
replies: text: Nee, LitNet as webwerf is 'n aparte entiteit van die geakkrediteerde joernaal, wat toevallig op dieselfde webwerf en langsaan ander inhoud gepubliseer word. Ek sal 'n bietjie by LitNet gaan redigeer om die onderskeid duidelik te maak. Christiaan Human (kontak) 12:35, 21 Mei 2017 (UTC)

message: Op  word die jaargang as 12 in 2015 vermeld, wat 'n eerste uitgawe in 2004 impliseer. Sabinet gee die eerste jaargang as 2008 aan op  en as 2009 op . Christiaan Human (kontak) 12:55, 21 Mei 2017 (UTC)
thread_title:  Eerste uitgawe 

message: Geliewe tydskriftitels in kursief te skryf. Adriaan Joubert (kontak) 16:55, 21 Mei 2017 (UTC)
thread_title:  Kursief
Bespreking:Kollegiale toetsing

message: Portuuroorsig volgens Google Translate. Christiaan Human (kontak) 13:17, 21 Mei 2017 (UTC)
replies: text: Ewekniebeoordeling in hierdie dokument:  Christiaan Human (kontak) 13:23, 21 Mei 2017 (UTC)
replies: text: : Portuurbeoordeling in hierdie dokument:  Christiaan Human (kontak) 13:51, 21 Mei 2017 (UTC)
thread_title:  Titel
Bespreking:Weste

message: Moet die voetnotas na Afrikaans vertaal word? Ek kry dit van die Engelse Wikipedia en daar word nie aanhalingstekens gebruik nie, dus is ek onseker of dit aanhalings uit die oorspronklike tekste is of nie. Indien dit aanhalings is, moet dit seker nie vertaal word nie, of hoe? Christiaan Human (kontak) 14:54, 21 Mei 2017 (UTC)
replies: text: Ek dink die voetnotas moet na Afrikaans vertaal word, afgesien van of dit aangehaalde teks is of nie. Beter nog as ons kan bepaal of die teks wel aanhalings is, in welke geval ons dit dan met aanhalingstekens kan omsluit. Adriaan Joubert (kontak) 22:07, 27 Mei 2017 (UTC)
thread_title:  Verwysings
Bespreking:Gespikkelde sandspiering

message: Hallo Oesjaar! 
Ek verander by die visse jou subopskrif "Voorkoms" na "Identifikasie" slegs om moontlike verwarring uit te skakel. 
"Voorkoms" is 'n pragtige Afrikaanse woord, maar dit kan mens ook laat dink aan "plek van voorkoms" = verspreiding!! Groete, --Aliwal2012 (kontak) 15:22, 21 Mei 2017 (UTC)
replies: text: Ek is seker dit sal nie doodmaak nie! Groete! Oesjaar (kontak) 15:32, 21 Mei 2017 (UTC)
thread_title:  Identifikasie
Bespreking:LitNet

message: het dui voltooide verlede tyd aan. Dus het gemigreer. Adriaan Joubert (kontak) 16:54, 21 Mei 2017 (UTC)
replies: text: Wanneer 'n werkwoord uit twee lettergrepe bestaan en die tweede lettergreep is beklemtoon, is ge- opsioneel: het (ge)probeer, het (ge)baklei, ens. Dit geld in besonder vir werkwoorde wat op -eer eindig.  Winston (kontak) 18:16, 21 Mei 2017 (UTC)
thread_title:  Migreer / het gemigreer
Bespreking:Konstruksies van meetkundige figure

message: Dankie vir die moeite met die artikel, Petronell Vorster. Op hierdie stadium, skep dit vir my egter nie die indruk van 'n ensiklopedieartikel nie. Dit lyk meer na 'n handboekteks. Artikels hier begin bv. gewoonlik deur te sê wat die affêre is wat in die titel staan en dan verskillende aspekte te bespreek/beskryf. Ek weet nie mooi hoe mens gaan sê wat "konstruksies van meetkundige figure" is nie. Die artikel bevat tans baie spesifieke, praktiese stappe en verwys na  die hantering van 'n potlood op papier, en noem onder "eienskappe" ook stappe wat mens moet volg. Die eienskappe van 'n meetkundige figuur, moet dalk eerder in die artikel van dié figuur hoort. Dit lyk dus meer in die styl van 'n "HOWTO" as 'n ensiklopediese uiteensetting van 'n onderwerp. Die titel trek ook aandag omdat dit afwyk van die gewone. Sien gerus hierdie Engelse riglyne wat seker ook redelik van toepassing is hier. Dit is maar my indruk. Ander mense voel dalk anders. Ek hoor graag wat jou planne is. Sal dit dalk sinvol wees om bv. die tekenstappe vir 'n vierkant by 'n artikel oor vierkant in te sluit? As ons die afdelings so skuif na die onderskeie artikels, kan die inhoud en diagramme dalk behou word. Ek hoop dit help! Groete, Alias (kontak) 19:20, 22 Mei 2017 (UTC)
replies: text: Alias, ek stem saam met jou. 'n Artikel soos die hoort eerder tuis op Mieliestronk. Groete! Oesjaar (kontak) 06:08, 23 Mei 2017 (UTC)

text: Hallo Petronell Vorster. Is hierdie artikel nog op jou radar? Kry jy hierdie boodskappe waar ons die artikels bespreek? Ek hoor graag oor wat jy van die bostaande dink. --Alias (kontak) 12:23, 13 September 2017 (UTC)
thread_title:  Styl
Bespreking:Platoniese vaste liggaam

message: Die artikel praat van 'n duaalpoliëder (Duits: Duale Körper, Engels: Dual polyhedron, Frans: Dual d'un polyèdre, Nederlands: Duaal veelvlak). Is dit die regte Afrikaanse term? Groete. Frank (kontak) 18:43, 25 Mei 2017 (UTC)
replies: text: Hi Frank, my skoolwoordeboek gee beide veelvlak en poliëder vir polyhedron. Of is dit die duaal-deel wat pla? 196.210.82.20 19:00, 25 Mei 2017 (UTC)
replies: text: :Ek wil ook weet.  Omdat die wood "dual" in Engels, Frans, Duits en Nederlands verskein het, het ek die Nederlandse vorm gebruik. Martinvl (kontak) 19:39, 25 Mei 2017 (UTC)
replies: text: :: My woordeboek gee as vertaling vir die Eng. dual, a. tweeledig, tweevoudig, tweetallig. Wat dus van 'n "tweeledige poliëder"? Ek dink dit is 'n geldige neologisme indien nodig. Alhoewel "duaalpoliëder" my nie juis onkant betrap m.b.t. sy betekenis nie, m.a.w. ek verstaan presies wat gesê probeer word. 196.210.82.20 21:40, 1 Junie 2017 (UTC)

text: :: Terloops, my woordeboek gee vir die Eng. dual, n. tweetal, dualis, tweevoud. En vir dualism dualisme, tweeledigheid. duality is dualiteit. 196.210.82.20 21:42, 1 Junie 2017 (UTC)
replies: text: :::Die Engelse artikel :en:Duality (mathematics) gee meer inligting oor die woord.  Die artikel sê (in Engels), "If A is the dual of B, then B is the dual of A". Martinvl (kontak) 22:53, 1 Junie 2017 (UTC)
replies: text: :::: Ek dink "duaal" is die perfekte vertaling. Christiaan Human (kontak) 23:03, 1 Junie 2017 (UTC)
thread_title:  Duaalpoliëder
Bespreking:Neutronsluiter

message: Wat is dit in Ingels, of enige ander taal? Dankie. Frank (kontak) 19:31, 25 Mei 2017 (UTC)
replies: text: :Lyk asof die oorspronklike bron by https://howlingpixel.com/i-af/Ioniserende_straling was. Maar dit is nie meer beskikbaar nie, en niemand het die bladsy geargiveer nie! :/ - Rooiratel (kontak) 07:20, 17 Desember 2019 (UTC)
thread_title:  Vertaling
Bespreking:A.P. du Plessis

message: Hierdie wysiging lyk verdag. Kan iemand bevestig? --Alias (kontak) 12:01, 26 Mei 2017 (UTC)
replies: text: Ek stem saam, sy boeke is al in 1959 gepubliseer, dit is nie sy geboortedatum nie. (Google Boeke: Andreas Petrus Du Plessis). Dit moet teruggerol word. Groete Ossewa (kontak) 12:34, 26 Mei 2017 (UTC)
replies: text: :  – Groete. -- SpesBona 14:50, 26 Mei 2017 (UTC)
thread_title:  Vandalisme?
Bespreking:Concerto vir fluit, harp, en orkes (Mozart)

message: Ek haal die sjabloon wat verkeerd vertoon vir eers uit die artikel:
Adriaan Joubert (kontak) 18:37, 27 Mei 2017 (UTC)
replies: text: Dit behoort nou reg te vertoon na hierdie wysiging aan MediaWiki:Common.css Adriaan Joubert (kontak) 18:52, 28 Mei 2017 (UTC)
thread_title:  Sjabloon wat nie reg vertoon nie
Bespreking:R. Walter Cunningham

message: Dit is ons 45,000ste artikel! Lekker man lekker! Groet! Oesjaar (kontak) 17:50, 28 Mei 2017 (UTC)
replies: text: Dis baie cool en lekker man! Groete Ossewa (kontak) 17:54, 28 Mei 2017 (UTC)
thread_title:  45,000ste artikel
Bespreking:Lemoen

message: In hierdie artikel word daar gepraat van die lemoen se "vlees". Dis koddig in Afrikaans. Vlees word deur ons slegs gebruik vir mense en dan ook net in sy figuurlike of digterlike betekenis (soos in die weg van alle vlees gaan). Vrugte het maar net vleis, soos ook gesien kan word in HAT6 op die web: Verklaring 2: eetbare, sappige deel van vrugte: die sagte vleis van ’n lospitperske. Mieliestronk (kontak) 03:42, 29 Mei 2017 (UTC)
replies: text: Hi Mieliestronk, ek dink jy kan maar voortgaan om so 'n wysiging aan te bring sonder om dit eers te bespreek. Adriaan Joubert (kontak) 12:06, 29 Mei 2017 (UTC)
thread_title:  Vlees
Bespreking:Fokeng

message: Is die 'n aparte artikel, of kan ons dit maar met Royal Bafokeng-nasie versmelt? Groete. Frank (kontak) 06:03, 29 Mei 2017 (UTC)
replies: text: Hi Frank, moontlik, ek kry egter 'n bietjie inligting aanlyn om by die artikel in te werk. Dalk is daar genoeg om 'n selfstandige artikel te regverdig. Adriaan Joubert (kontak) 12:23, 29 Mei 2017 (UTC)

message: Die twee bronne wat gebruik word, gee verskillende geografiese oorspronge vir die Fokeng aan. Muller gee oos van die Maricorivier en Walton voer aan dat die Fokeng oos moes trek om hulle tussen Frankfort en Vrede te vestig. Indien Muller korrek is, dan moes die Fokeng suidwaarts trek en nie ooswaarts nie. Adriaan Joubert (kontak) 12:58, 29 Mei 2017 (UTC)
thread_title:  Oorsprong
Bespreking:Basotho

message: Basotho is die Sotho vir die Suid-Sotho-nasie. Adriaan Joubert (kontak) 16:29, 29 Mei 2017 (UTC)
replies: text: Ek het gedink die Basothonasie is Basotholand, nou Lesotho? Groete. -- SpesBona 18:30, 29 Mei 2017 (UTC)
replies: text: : Daar is 'n verskil tussen die Basoeto-nasie—'n etniese groep—en Lesotho—'n nasie-staat. Die Suid-Sotho-nasie (Basoeto of Basotho) is 'n volk wie se vorming begin het lank voor die geopolitieke instansie van Lesotho op die toneel verskyn. Adriaan Joubert (kontak) 18:45, 29 Mei 2017 (UTC)
thread_title:  Betekenis van Basotho 

message: Die huidige titel is die endoniem, dit is die Sotho-woord vir die Sotho's. Die gepaste titel in Afrikaans is Suid-Sotho's of Basoeto's. – K175 (skil 'n appeltjie) 17:48, 26 April 2020 (UTC)
thread_title:  Titel
Bespreking:Framboosvlek

message: Die artikel sê dit verskyn aan die kop, nek, of skouers, maar die meegaande beeld toon 'n framboosvlek naby die naeltjie. Adriaan Joubert (kontak) 20:16, 29 Mei 2017 (UTC)
replies: text: Dit lyk of die outeur dit reggestel het. Groete. Frank (kontak) 19:09, 30 Mei 2017 (UTC)

message: Hi Frank, my woordeboek gee slegs aarbei. Kan jy asb. kontroleer? Adriaan Joubert (kontak) 13:12, 30 Mei 2017 (UTC)
replies: text: Nie een van die woorde is in my HAT nie, so ek kan ongelukkig nie kommentaar lewer nie. Groete. Frank (kontak) 19:09, 30 Mei 2017 (UTC)
thread_title:  Aarbei
Bespreking:Ysdans

message: Is Ysskaats en Kunsskaats dieselfde sport? Groete! Oesjaar (kontak) 16:42, 30 Mei 2017 (UTC)
replies: text: Dit hang daarvan af hoe grasieus 'n mens oor die ys beweeg... Grappies tersyde, ek dink dis twee verskillende soorte sport. Groete, --Voyageur (kontak) 16:47, 30 Mei 2017 (UTC)
thread_title:  Ysskaats en Kunsskaats
Bespreking:Geelmadeliefiebos

message: Ek is geen kenner nie, en het ook nie nou 'n bruikbare bron by my nie, maar ek wonder sommer oor die "-bos" in die naam. Is hierdie nie gewoon "die geel madeliefie(s)" nie? --Alias (kontak) 19:33, 30 Mei 2017 (UTC)
replies: text: Ek dink "geel madeliefie" dui die blom aan (of 'n blom wat soos hierdie een lyk) en "geelmadeliefiebos" of "harpuisbos" die hele plant, maar dit is moeilik om bruikbare bronne te vind, behalwe SANBI en dit is Engels. Jcwf (kontak) 21:35, 30 Mei 2017 (UTC)
replies: text: :Volgens [SANBI se webblad PlantZAfrica.com] is daar drie Afrikaanse name vir hierdie plant: geelmadeliefiebos, geelmargriet en harpuisbos. Daar is ook ander plante wat soortgelyke geel blomme dra, soos bv. die Bergmagriet (Euryops abrotanifolius), die Gouemagrietjie (Euryops pectinatus) en die Heuningmagriet (Euryops virgineus). Ek vermoed Jcwf is reg, "geel madeliefie" verwys moontlik na die blomme van al die geel madeliefietipes (Asteraceae). Groete Ossewa (kontak) 05:35, 31 Mei 2017 (UTC)
thread_title:  Naam
Bespreking:Wiskundige analise

message: Dankie vir die moeite met die artikel, Petronell Vorster! Ek wou gou hoor: wat sou die meervoud "calculi" beteken? Ek neem aan dit is gewoon die meervoud in Latyn (telklippies), maar dit dra geen betekenis vir my nie, en is definitief nie gebruiklik in Afrikaans (in Wiskunde) nie. Die verwysing daarna lyk dus verwarrend. Verder wil ek net aanmoedig om die artikel as geheel ook na te gaan. Die titel is "analise" maar jou nuwe bydraes gebruik hoofsaaklik "calculus". Daar is ook "kalkulus". Die Engelse Wikipedia (en klaarblyklik 'n klomp ander tale) onderskei tussen analise en calculus, maar ons artikel hier voeg dit nou saam in een artikel. Ek is geen kenner op die gebied nie, maar is dit dalk die moeite werd om dit ook te skei? 'n Verwarrende deel van die inleiding lui nou "ŉ Kursus in calculus word beskou as die begin tot ander [...] kursusse in wiskunde ([...] wiskundige analise)" maar die inleiding het vroeër gesê dat analise en calculus dieselfde ding is. Groete, Alias (kontak) 06:09, 31 Mei 2017 (UTC)
replies: text: Dankie vir die verdere moeite, Petronell. Ons sit myns insiens steeds met 'n tameletjie: Die artikel se titel is "analise", dit skakel na ander tale se artikels oor "analise", soos bv. die Engelse :en:mathematical analysis (sien gerus die kantbalk links van die artikel), maar die inhoud verwys deurgaans na "calculus". Verstaan ek reg dat jy die artikel uitgebrei het op grond van die Engelse artikel :en:calculus? Dan kan ons dit nie nou laat verwys na :en:mathematical analysis nie. Alhoewel dinge nou meer konsekwent is as vantevore, sê die eerste sin egter steeds "Analise, ook algemeen bekend as calculus..." wat nie help in hierdie warboel nie. Sê gerus as ek die kat aan die stert beet het. Ek hoop jy kan dit uitklaar vir die lesers. Sterkte! --Alias (kontak) 17:42, 15 Junie 2017 (UTC)
thread_title:  Name
Bespreking:Aardgas

message: Hallo SlumpN. Ek sien pas die uitbreiding van die artikel. Dankie vir die moeite om Wikipedia te verbeter! Ek sien 'n verwysing is bygevoeg na die Wêreldspektrum. Sommige van die teks self klink asof dit direk daaruit kon kom, omdat dit na die tagtigerjare verwys asof dit in die toekoms is. Is die teks direk uit die Wêreldspektrum? As dit is, is dit natuurlik 'n kopieregskending, en sal ons die wysiging dadelik moet verwyder. Is dit moontlik om dit met behulp van hierdie en ander bronne op datum te bring in eie woorde? Gebruik natuurlik gerus Wikipedia-artikels in ander tale waarvoor ons 'n gebruikslisensie het. Groete, Alias (kontak) 13:50, 31 Mei 2017 (UTC)
replies: text: Het enigiemand dalk 'n Wêreldspektrum om na te gaan? Ek sou hierdie graag wou hou, maar as dit kopieregskending is, kan ons natuurlik nie. --Alias (kontak) 12:31, 13 September 2017 (UTC)
replies: text: : Tuinaffodil is intussen bygewerk, maar ek sien die Wêreldspektrum is ook daar as verwysing aangegee. As die teks gegaps is, is dit natuurlik eweneens 'n probleem. --Alias (kontak) 12:32, 13 September 2017 (UTC)
replies: text: :: Wat is die stand van sake i.v.m. Wêreldspektrum en kopiereg? K175 (bespreking | bydraes) 20:33, 8 Februarie 2018 (UTC)
thread_title:  Uit Wêreldspektrum?
Bespreking:Focke-Wulf Fw 190

message: Wat is nitrous-oxide injection in Afr? Groete! Oesjaar (kontak) 15:00, 3 Junie 2017 (UTC)
replies: text: My Tegniese Woordeboek gee nitrous-oxide as distikstofoksied (laggas). Jy kan seker net "inspuiting" bylas. --Aliwal2012 (kontak) 16:53, 3 Junie 2017 (UTC)
thread_title:  Vertaling van nitrous-oxide injection
Bespreking:5 Junie

message: Die datums van die volgende twee gebeurtenisse is verkeerd.
1944 – Tweede Wêreldoorlog: Geallieerde magte verower Rome op 4 Junie.
1965 – Edward Higgins White onderneem die eerste Amerikaanse ruimtewandeling vanuit Gemini IV op 3 Junie. --Gruhber 18:32, 3 Junie 2017‎
replies: text: , dankie, die datums is reggestel! --Aliwal2012 (kontak) 19:12, 3 Junie 2017
thread_title:  1944 en 1965
Bespreking:Senuweestelsel

message: Hi Winston! Hoe weet jy dis net diere wat oor 'n senuweestelsel beskik? Daar is nog miljoene organismes op aarde wat nog nie ontdek (of beskryf) is deur die mens nie! --Aliwal2012 (kontak) 17:46, 3 Junie 2017 (UTC)
replies: text: Oral waar ek lees, sê hulle senuweestelsels is iets wat diere het, en alle diere het dit nie eens nie. Ons kan nie die opsie oophou dat ons later iets anders gaan ontdek nie. Winston (kontak) 18:17, 3 Junie 2017 (UTC)
thread_title:  Diere
Bespreking:Lugrem

message: Aliwal: word om die sleep te verhoog... moet dit nie die sleurkrag wees nie? Groete! Oesjaar (kontak) 18:37, 5 Junie 2017 (UTC)
replies: text: Ja, dankie! Ek struggle bietjie hiermee, dis bokant my vuurmaakplek. Groetnis! --Aliwal2012 (kontak) 19:26, 5 Junie 2017 (UTC)
thread_title:  sleurkrag
Bespreking:Messerschmitt Bf 109

message: SpesBona/Voya: kyk asb of Jagdgeschwader 132 Richthofen reg is! Groete! Oesjaar (kontak) 19:11, 5 Junie 2017 (UTC)
replies: text: Jagdgeschwader 132 „Richthofen“ is reg weens die erename. Groete. -- SpesBona 19:15, 5 Junie 2017 (UTC)
thread_title:  Jagdgeschwader 132 Richthofen
Bespreking:Hawker Hurricane

message: Gemeenskap: help asb! Wat is stressed-metal covered wings... in mooi, suiwer, opregte Afrikaans? Groete! Oesjaar (kontak) 18:14, 6 Junie 2017 (UTC)
replies: text: Ehm, vlerke bedek met metaal wat onder spanning staan skuus indien die nie suiwer en opreg is nie. Jcwf (kontak) 22:01, 6 Junie 2017 (UTC)
thread_title:  Vertaling van term
Bespreking:Dubbele boeglynknoop

message: Is bowline reg? Of moet dit dalk eerder iets soos booglyn wees? Groete. Frank (kontak) 08:05, 10 Junie 2017 (UTC)
replies: text: Lyk my dis boeglynknoop. Winston (kontak) 08:24, 10 Junie 2017 (UTC)
replies: text: :Stem saam met julle, sal die titel nou regstel. Groete --Aliwal2012 (kontak) 08:29, 10 Junie 2017 (UTC)
replies: text: :: Dankie manne! Groete. Frank (kontak) 08:36, 10 Junie 2017 (UTC)
thread_title:  Vertaling
Sjabloonbespreking:Feit

message: Kan iemand dalk help met die volgende, ek weet nie hoe om dit te verwyder, vertaal of andersins reg te maak nie:
* "Sjabloon:Template doc page transcluded Sjabloon:Protected template" (dit verskyn bo aan die bladsy).
* Kategorieë: Citation and verifiability maintenance templates | Inline templates. --Groete Ossewa (kontak) 11:41, 10 Junie 2017 (UTC)
replies: text: :Ek het intussen albei hierdie probleme opgelos en die vertaling voltooi. Ek sukkel nog met die volgende: Redigeerders kan eksperimenteer in hierdie sjabloon se sandput (skep | spieël) en toetsgevalle (skep) blaaie. Plaas asseblief kategorieë op die /doc-subbladsy. Subbladsye vir die sjabloon. Ek sukkel om hierdie op die sjabloon-blady te laat wys, ek dink dit moet daar wys, maar dit wys net op die /Doc-bladsy. Ek sal nog bietjie eksperimenteer en dit later probeer uitsorteer. Laat weet asb. indien ek te veel droogmaak, ek het nie eintelik ervaring met sjablone nie, maar wil graag meer leer, dus eksermenteer ek maar, en hopelik kom dit in die meeste gevalle reg uit. Groete Ossewa (kontak) 18:29, 13 Junie 2017 (UTC)
replies: text: :: Ossewa, hierdie wysiging laat toe dat die teks op die sjabloonbladsy verskyn. Die noinclude-merkers het veroorsaak dat dit wat op die /doc-bladsy ingesluit was, nie ook op die sjabloonbladsy afgebeeld word nie. Maar nou sit ons met 'n ander probleem: "Sjablone is in 'n oneindige lus: Sjabloon:Feit/doc", en ek weet nie presies waar die probleem ontstaan nie. Adriaan Joubert (kontak) 19:00, 13 Junie 2017 (UTC)
thread_title: Benodig hulp